Neuvoston asetus (ETY) N:o 3462/87, annettu 17 päivänä marraskuuta 1987, oliiviöljyalan erityistoimenpiteistä annetun asetuksen (ETY) N:o 2262/84 muuttamisesta



Virallinen lehti nro L 329 , 20/11/1987 s. 0002 - 0002

Suomenk. erityispainos Alue 3 Nide 24 s. 0189

Ruotsink. erityispainos Alue 3 Nide 24 s. 0189



NEUVOSTON ASETUS (ETY) N:o 3462/87, annettu 17 päivänä marraskuuta 1987, oliiviöljyalan erityistoimenpiteistä annetun asetuksen (ETY) N:o 2262/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että asetuksen (ETY) N:o 2262/84(), sellaisena kuin se on viimeksi muutettuna asetuksella (ETY) N:o 3386/86(), 1 artiklan 1 kohdan mukaan tuottajajäsenvaltioiden on perustettava erityisiä toimielimiä, joiden tehtävänä ovat tietyt oliiviöljyn tuotantotukijärjestelmään liittyvät tarkastukset ja toimet; kyseisen asetuksen 1 artiklan 5 kohdan mukaan tietyn jakson ajan tietty prosenttiosuus toimielinten tosiasiallisista menoista katetaan Euroopan yhteisöjen yleisen talousarvion puitteissa tiettyjen enimmäismäärien rajoissa, hallinnollisten ja oikeudellisten ongelmien vuoksi tietyissä jäsenvaltioissa ei ole voitu perustaa näitä toimielimiä eikä saada niitä toimimaan säädettyjen määräaikojen kuluessa; tämän vuoksi nämä jäsenvaltiot eivät voi käyttää tehokkaasti enimmäismääriä, jotka niille on varattu alkujaksoksi, jolloin yhteisö vastaa rahoituksesta 100-prosenttisesti; tämän vuoksi kyseistä jaksoa on pidennettävä vuodella korottamatta enimmäismääriä, jotka on jo osoitettu toimielimille tämänhetkisen lainsäädännön mukaan, ja tärkeän tehtävän vuoksi, joka näillä toimielimillä voi olla tuotantotukisopimusten asianmukaisen ja tehokkaan valvonnan varmistamiseksi, on tarpeen jatkaa tiettyjen tuottajajäsenvaltioiden toimielimen tosiasiallisten menojen rahoittamista 50-prosenttisesti Euroopan yhteisöjen yleisen talousarvion puitteissa, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2262/84 1 artiklan 5 kohta seuraavasti: 1) Korvataan ensimmäinen ja toinen alakohta seuraavasti: "Viiden vuoden ajan 1 päivästä marraskuuta 1984 toimielimen tosiasialliset menot katetaan Euroopan yhteisöjen yleisen talousarvion puitteissa: P Italian osalta 100-prosenttisesti kolmelta ensimmäiseltä vuodelta kokonaismäärään asti, joka on enintään 14 miljoonaa ecua ja 50-prosenttisesti neljänneltä ja viidenneltä vuodelta, P Kreikan osalta 100-prosenttisesti neljältä ensimmäiseltä vuodelta kokonaismäärään asti, joka on enintään 7 miljoonaa ecua ja 50-prosenttisesti viidenneltä vuodelta. Espanjan ja Portugalin osalta toimielimen tosiasialliset menot 1 päivästä maaliskuuta 1986 31 päivään lokakuuta 1989 katetaan 100-prosenttisesti kokonaismäärään asti, joka on enintään 9,3 miljoonaa ecua Espanjan osalta ja 4,7 miljoonaa ecua Portugalin osalta." 2) Korvataan neljäs alakohta seuraavasti: "Neuvosto vahvistaa määräenemmistöllä komission ehdotuksesta ennen 1 päivää tammikuuta 1989 kyseisten kustannusten rahoitusmenetelmän markkinointivuodesta 1989/1990." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 1987. Neuvoston puolesta Puheenjohtaja L. TØRNÆS ()()()() () EYVL N:o C 262, 1.10.1987, s. 7 () Lausunto on annettu 30 päivänä lokakuuta 1987. () EYVL N:o L 208, 3.8.1984, s. 11 () EYVL N:o L 310, 5.11.1986, s. 17